
IŠČEKIVANJE IZRAELA 


U ono vrijeme svi iščekivahu... 
Iščekivahu koga ili što? 
A koji to narod iščekivaše? 


Židovski narod, narod koga je Bog izabrao 
i koji mu je toliko puta bio nevjeran. No, 
daleko bijahu vremena kad su se Izraelci 
obraćali idolima. Vjekovima podvrgnuti naj- 
prije Asircima, pa Perzijancima, zatim Make- 
doncima, a danas Rimljanima, Židovi su se 
bili ukrutili u svojoj religiji; štovanje jednoga 
Boga, kojega je bilo zabranjeno prikazivati, 
kod njih se miješalo s domoljubljem; njihova 
je vjera bila oblik njihova otpora. Taj strašni 
i ujedno milosrdni Bog više puta im je po 
prorocima obećao poslati Spasitelja. I već je 
stoljećima vjerni narod očekivao toga Spa- 
sitelja. Od koga ili od čega bi ih on spasio? 
Kako? A kakav bi on trebao biti, nitko to nije 
pravo znao, ali svi su ga čekali. 

Tada je vladao gotovo cijelim poznatim 
svijetom u Aziji, Evropi i Africi rimski Car 
August. Pod njegovim gospodarstvom bila je 
ona mala i tako osobita zemlja da je Sveto 

Pismo naziva Obećanom Zemljom a kršćan- 
stvo Svetom Zemljom. Glavni joj je grad bio 
Jeruzalem. Napajala ju je jedna rijeka: Jor- 
dan, koji teče dubokom dolinom, 350 metara 
ispod morske razine i ulijeva se u Mrtvo more. 
Mrtvo more, kobno ime koje tako dobro pris- 
taje tom nutarnjem moru čije vode sadrže 
sumpor i smolu a na njihovu dnu leže Sodoma 
i Gomora, razvratni gradovi iz Abrahamova 
doba, gradovi koje je Gospodin uništio sum- 
porom i ognjem. Broj i težina njihovih grijeha 
zahtijevala je to uništenje; sjetimo se kako je 
Bog rekao Abrahamu, da će ih poštedjeti ako 
se ondje bude našlo deset pravednika. A nije 
ih se našlo! Ta dva grada sada su na dnu tog 
jezera puna sumpora i pakline u kojem ne 
može živjeti nikakva životinja. 

Rimljani su bili pokorili izraelski narod, 
Izraelci su bili »okupirani«; trebalo je plaćati 
porez, imali su rimskog upravitelja koji je 
stolovao u Jeruzalemu, okupacione trupe i 
rimske vojarnice. Zbog svega toga hvatao ih 
je užas; mrzili su i prezirali svoje pobjednike, 
smatrali njihovu prisutnost svojevrsnom lja- 
gom, tim više što su pobjednici bili pogani. Ali 
nisu ništa mogli reći. Unatoč svemu Izrael je 
sačuvao svoje običaje, svoje nutarnje zakone, 
a iznad svega postigao je potpuno poštivanje 
svoje religije, koju je obdržavao još od Mojsija 
i koju je mogao prakticirati. 


6 


I Izrael je iščekivao... Iščekivaše održa- 
vajući brižno sve obrede kulta u jednom jedi- 
nom Hramu. Zato su bili potrebni brojni 
Svećenici. Oni nisu vodili isti način života niti 
imali iste obaveze kao katolički svećenici. Svi 
su se ženili i željeli su imati mnogo djece. 
Kako su dolazili svi iz istih obitelji koje su bile 
potomstvo plemena Levijeva, morali su se 
ženiti kako bi dali svećenike Vječnome. Bu- 
dući da ih je bilo veoma mnogo, nisu vršili 
obrede svaki dan kao naši svećenici. Oni su 
se dijelili na dvadeset četiri razreda od kojih 
je svaki imao svoju sedmicu službe i ona se 
redovito ponavljala. Kad bi ta sedmica is- 
tekla, svaki bi se vraćao kući, k svojoj ženi. 
Koji put ta kuća nije bila samo izvan Je- 
ruzalema, nego u nekom dosta udaljenom 
mjestu. 

Svećenik Zaharija iz razreda Abijina bi- 
jaše u to doba već stariji čovjek. Bio je oženjen 
iz potomstva Arona, prvog izraelskog velikog 
Svećenika, a žena se zvala Elizabeta. Oboje 
življahu veoma složno u Gospodinu, ob- 
državajući pomno njegov Zakon. No nisu 
imali djeteta. Zbog toga su bili žalosni i po- 
niženi. Zapravo se svaki Židov potajno nadao 
da će pokloniti Izraelu očekivanog Spasitelja. 
Neimati djeteta značilo je odreći se te ple- 
menite nade. Kako je taj bračni par bio već u 
poodmakloj dobi, nisu se više tome nadali. 

Stanovali su u Anin-Karimu, planinskom 
gradiću koji se smjestio oko 7 kilometara 
jugozapadno od Jeruzalema. 

Jednoga dana kad je u službi bio njegov 
razred, Zaharija je obavljao svoju funkciju u 
Hramu; ždrijebom je bio određen da uđe u 
svetište i ondje pali tamjan dok je zajednica 
molila. Najednom ugleda anđela pred sobom 





zdesna kadionog žrtvenika. Veoma se smete 
i prestraši. No anđeo mu reče: 

— Ne boj se! Uslišana ti je molitva: žena će 
ti Elizabeta roditi sina. Nadjenut ćeš mu ime 
Ivan. Bit će ti radost i veselje, i rođenje će 
njegovo mnoge obradovati. Bit će, doista, ve- 
lik pred Gospodinom. Ni vina ni drugog opoj- 
na pića neće piti. Duha Svetoga bit će pun već 
od majčine utrobe. Mnoge će sinove Izraelove 
obratiti Gospodinu, Bogu njihovu... 

Zaharija zapita potresen: 

—Po čemu ću ja to znati. Ta star sam, i žena 
mi poodmakle dobi. 

— Ja sam Gabriel, koji stojim pred Bogom, 
odgovori anđeo. Poslan sam da govorim s 
tobom i da ti donesem tu radosnu poruku. I 
evo, jer nisi povjerovao mojim riječima, koje 
će se ispuniti u svoje vrijeme, zanijemit ćeš. 

Međutim se narod čudio što se Zaharija ne 
vraća iz svetišta. Kad se napokon pojavi, nije 
više mogao govoriti; narod shvati da je imao 
neko izvanredno viđenje. 

Kad se navrši vrijeme njegove službe, vra- 
ti se kući. Malo zatim njegova žena očekivaše 
dijete. Jedva je vjerovala tolikoj sreći. 

Nekoliko mjeseci nakon toga u gradiću 
sunčane pokrajine Galileje, u Nazaretu, isti 
taj anđeo navijesti Mariji, veoma mladoj i 
svetoj Djevici, da će imati sina imenom Isusa 
(što znači Spasitelj). On će biti Sin Božji. 

Otprilike dva mjeseca zatim Marija ostavi 
Nazaret i uputi se u goru k svojoj rođakinji 
Elizabeti. Ondje su je očekivali. Uđe i poz- 
dravi svoju rođakinju. Ona sva potresena 0s- 
jeti kako joj dijete zaigra u njoj; u isti čas 
pohodi je Duh Sveti i otkri joj tko će biti 
Marijin sin. 

—Blagoslovljena ti među ženama, i blagos- 
lovljen plod utrobe tvoje, uskliknu Elizabeta. 
Ta otkuda mi to da majka Gospodina mojega 
dođe k meni? Blažena ti što povjerova da će 
se ispuniti što ti je rečeno od Gospodina! 

Marija nadahnuta također Duhom Svetim 
odgovori radosnom i zahvalnom pjesmom 
koju nazivamo Magnificat: tu pjesmu pje- 
vamo na kraju Večernje i prigodom velikih 
svečanosti. 

»Veliča duša moja Gospodina i klikće duh 
moj u Bogu mome Spasitelju...« 

I nastavljajući svoju improvizaciju, za- 
hvali Bogu što će je vjekovima svi naraštaji 
nazivati blaženom; jer je pokazao svoju silu 
protiv oholih, moćnih i bogatih, a svoje mi- 
losrđe prema skromnima i siromašnima; jer 
je ispunio sve što je obećao Abrahamu! Nemo- 
jmo se čuditi kad vidimo da s njezinih usana 
izvire tako himan koji nije prije pripravila. 

Budući da je bila odgojena u Hramu u 
Jeruzalemu, Marija je poznavala mnoge hva- 
lospjeve koje je naučila napamet sa svojim 

drugaricama i tako je postala otvorena za 
pjesništvo. Židovi su bili pjesnici i stihovi 
navirahu na njihove usne u časovima jakih 
osjećaja. To ćete opaziti kao budete čitali Pro- 
roke. 

Marija osta otprilike tri mjeseca kod Eliza- 
bete pomažući joj u domaćinstvu i pazeći na 
nju da se ne premori. Mora da je ondje bila i 
kad se rodio Ivan. 

PRETEČA 


Elizabeta dobi sina kako je anđeo bio navi- 
jestio. Njezini susjedi i rođaci radovali su se 
8 njom; ponajprije zato što je konačno dobila 
dijete, zatim što je to dijete bilo dječak i u tom 
se pokazalo milosrđe Božje prema njoj. Kod 
Židova posebno su bili u cijeni sinovi; i naj- 
draže kćeri ostajale bi u sjeni i pokornosti. 

Osmi dan dođoše rođaci da obrežu dijete. 
Bio je to obred kod kojega se djetetu nadi- 
jevalo ime. Htjedoše ga nazvati po ocu Za- 
harija; no majka, upućena u ono što se zbilo 
u Hramu, reče bez krzmanja: 

— Ne, on se mora zvati Ivan. 

— Ta nitko se u tvojoj obitelji ne zove tako! 

— Nije važno. 

—Začuđeni, obratiše se dobri ljudi ocu; on 
mora da je bio i nijem i gluh jer nam kaže 
Evanđelje, da su ga pitali znakovima, kako bi 
on htio nazvati svoga sina. Još uvijek znak- 
ovima, zatraži on voštanu pločicu i ureza u 
nju ove riječi: »Ivan neka se zove.« To ime 
znači »Jahve učini milost«. 

Ispunilo se anđelovo proročanstvo: Zaha- 
rija opet zadobi dar govora i zapjeva hvalo- 
spjev Gospodinu: 

»Blagoslovljen Gospodin Bog Izraelov, što 
pohodi i otkupi narod svoj ... A ti, dijete, 
prorok ćeš se Svevišnjega zvati jer ćeš ići pred 
Gospodinom da mu pripraviš putove, da pru- 
žiš spoznaju spasenja narodu njegovu po 
otpuštenju grijeha njegovih...« 

Videći ta čudesa, svi su se pitali: »Što li će 
onda kasnije biti s tim djetetom?« Mnogi od 
svjedoka tog prizora umrli su prije nego li to 
saznaše; možda su neki to i zaboravili. 

Kakvo je bilo djetinjstvo svetog Ivana 
Krstitelja? Sveti Luka, jedini evanđelist koji 
govori o rođenju Preteče, za nas vječne zna- 
tiželjnike očajno je kratak. On jednostavno 

kaže: »Dječak je, međutim, rastao i duhom 
jačao. Boravio je u pustinji sve do dana svoga 
javnog nastupa pred Izraelom.« Što bismo 
trebali zaključiti iz te tako šture rečenice? Jer 
Ivan se nije povukao sam u pustinju kao malo 
dijete. 

Ponajprije, ne predstavljamo si svetog 
Ivana Krstitelja kao mnogi slikari: dobri 
bucmasti dječačić obučen jednostavno u ovčju 
kožu, kako se igra s djetetom Isusom. Možda 
djeca, Isus i Ivan nisu imali nikakve veze, 
možda se nisu ni viđali. Kad se Sveta Obitelj 
vratila iz Egipta, ostala je u Nazaretu i radila 
daleko od Ain-Karima. Ivan je sigurno proveo 
svoje rano djetinjstvo uz svoga oca i majku. 
Budući da je bio sin svećenika, određen od 
anđela da bude nazir, što znači čovjek Bogu 
posvećen, morao je biti poučen u svemu što se 
odnosi na Mojsijevu religiju. I opet po 
anđelovu naređenju nije pio ni vina ni ikakva 
opojna pića. Izgledao je kao i sva židovska 
djeca: krepak, veoma živahan, odjeven po- 
malo arapski, bosonog, inteligentna i ozbiljna 
lica. Njihova kuća mora da se sastojala od 
jedne ili dvije sobe a u njoj se osjećao sladu- 
njav miris maslinova ulja; možda je dim 
izlazio na vrata; navečer bi se sve osvjetljenje 
sastojalo od glinene svjetiljke postavljene na 
željezni svjećnjak ili na izbočen kamen na 
zidu... 

Odgoj mladog židova, naročito svećenič- 
kog sina, sastojao se od pravog ciklusa studija 
ovisnog o sinagogi, kući u kojoj su se okupljali 
vjernici na molitvu. U školi bi djeca, sjedeći 
na zemlji oko svitaka Zakona, ponavljala u 
zboru retke Pisma. Baš kao danas u musli- 
manskim zemljama. Svaki je židov morao 
dobro usvojiti Stari Zavjet, poznavati Psalme 
i naročito Proročanstva. Nije li trebalo da zna 
obećanja što ih je Bog dao svome izabranom 
narodu? I razlog stroge kazne koja ga je sti- 
zala kad bi bio neposlušan? Židovskog bi 
dječaka formulirali bitno prema Tori, Zak- 
onu. Primivši tu prvu pouku, neki bi od njih 
nastavili u rabinskoj školi, koja je odgovarala 
pomalo našem fakultetu. Da li je Ivan išao u 
rabinsku školu? Malo je vjerojatno. Bez sum- 
nje se već prije toga povukao u pustinju; no 
ne znamo s koliko godina, kao što ne znamo 
ni kad su umrli Zaharija i Elizabeta. On mora 
da je tada bio još vrlo mlad jer su mu roditelji 
već bili u godinama kad se rodio. 

Opet ćemo ga sresti kao tridesetogodišnjeg 
čovjeka na obali Jordana; prije toga proveo je 
duge godine u pustinji. Bio je bez sumnje 
mršav, upalih obraza, duboka pogleda, oštrih 
i sjajnih očiju. Tijelo mu je pokrivala odjeća 
od devine dlake; u struku stegnuta kožnatim 
pojasom. Izgledao je posve isposnički, možda 
na prvi pogled malo privlačan. Nije uzimao ni 

vina ni ikakva opojna pića; njegova je hrana 
bila isključivo divlji med što su ga pčele sabi- 
rale na mirisnom cvijeću koje je cvalo u onom 
kraju i skakavci. Ne dršćimo na tu pomisao; 
ta i danas se jedu rakovi i žabe! Židovi su rado 
jeli neke vrste vrlo debelih skakavaca; istina, 
Ivan ih nije jeo zbog užitka i nije ih pripremao 
tako znalački kao gurmani; on se njima jed- 
nostavno hranio. 

Vjerojatno početkom zime 30. godine iza- 
šao je Ivan iz pustinje da ispuni svoje poslanje 
Preteče u svom Izraelskom narodu koji je sav 
treperio od iščekivanja Spasitelja i čudesnih 
djela. On će sad nadoći; bit će moćan, na- 
oružan kralj, protjerat će te Rimljane što 
kaljaju Svetu Zemlju svojom poganskom 
prisutnošću. On će ih protjerati, uništit, ob- 
novit će negdašnju moć Izraela, i izabrani 
narod vladat će cijelom zemljom. Pred njim 
će doći čovjek koji će mu pripraviti putove. 
Prohujali su vjekovi. Prohujali su dani i go- 
dine a da nisu ništa donijele; pšenica je sazri- 
jevala na poljanama Betlehema, te »kuće 
kruha«, žrtve su sagorijevale na oltaru Bož- 
jem u Hramu. Ništa, nikad ništa... Pre- 
pričavalo se Izaijino proročanstvo: »Evo 
šaljem glasnika svoga pred licem tvojim da ti 
pripravim put. Glas viče u pustinji: 
Pripravite put Gospodinu, poravnite mu 
staze...« 

Što znače te riječi? Na Istoku u to doba 
putovi baš nisu bili suviše lijepi, osim carskih, 
glasovitih rimskih putova. Pa kad je trebala 
proći kakva velika ličnost, ekipe radnika i 
robova trebale su savršeno popraviti putove 
kojima bi ta ličnost trebala proći. Moralo se, 
prema potrebi poravnati nagibe. »Evo, šaljem 
glasnika svoga pred licem tvojim da ti pri- 
pravi put...« Tko li će dakle, biti taj glasnik? 

I evo savršena čovjeka koji je proveo 
godine u samoći; bilo je već prije pustinjaka 
koji su živjeli u pustinji, no oni bi ondje i 
ostajali. A taj se vraća k ljudima na vrlo 
prometnom prijelazu nazvanom Bethabara, 
gdje je prolazilo mnoštvo putnika i karavana, 
uz Jordan, nedaleko mjesta gdje se rijeka 
uljeva u Mrtvo more. Bilo je to mjesto užitaka 
u ovom ozbiljnom okolišu. 

Ovdje se nastani čovjek imenom Ivan. Nije 
laskao onima koji su k njemu dolazili; govorio 
im je neka čine pokoru. Nikako se nije činilo 
da se bavi politikom, ni rimskom okupacijom, 
vrlo jakom i ujedno vrlo spretnom. Sve u 
svemu, što žele ti Rimljani od židovskog 
naroda? Red i prihod od poreza, zbog čega su 
ostavili pobjeđenima njihovu nutarnju or- 
ganizaciju, njihovu religiju, obrede, ono u 
čemu ne bi Izraelci nikada popustili. I malo 
je važno bilo Rimljanima što ima u pustinji 
isposnika koji se hrane skakavcima i što na 

obali Jordana jedan čovjek propovijeda pok- 
oru: to nije uzrokovalo nikakav nered. 

No nije bilo tako za Židove. Kao i svi 
istočnjaci, živjeli su izvan kuća i vijesti bi se 
vrlo brzo širile zemljom. Mnogi dolažahu k 
Ivanu iz radoznalosti i ostajahu; ili bi ponovo 
dolazili, neodoljivo privučeni tom čovjeku koji 
je svima navješćivao pokoru za oproštenje 
njihovih grijeha. Krštavao je u vodi Jordana 
na očišćenje onih koji bi priznavali svoje gri- 
jehe moleći za oproštenje. Takvih je bilo 
mnoštvo. Tjednima je riječ kružila Palesti- 
nom; »glas duhova zraka«, glas naroda ju je 
prenosio čupajući iz kuća, trgajući od posla 
ljude koji se prisjećaju obećanja Vječnoga: 
»Prorok«, To se, eto, ponavljalo. Kolikih li 
nada u toj jednostavnoj riječi! Ima već petsto 
godina od kako nije Izrael slušao o prorocima, 
otkako je Bog šutio. Zašto? Zato je bilo mnogo 
krivih proroka, koji su bili brzo raskrinkani. 
Posljednji pravi, Malahija, izjavio je: »Evo 
šaljem glasnika da put preda mnom pripravi. 
I doći će iznenada u Hram svoj Gospod koga 
vi tražite... Evo ga, već dolazi — govori Jahve 
nad vojskama!« 

Kad se vijest pronijela zemljom da pravi 
prorok propovijeda uz rijeku, cijeli Izrael 
zadrhta. Mnogi krenuše ostavivši sve... Na 
Jordanu je Ivan krstio; taj je obred bio poznat 
Židovima, no kod njih je to bio pusti obred: 

židovska je religija propisivala brojna i ope- 
tovana čišćenja; čišćenje duše nije s tim imalo 
veze. Židovi su sebe smatrali čistima već zato 

jer su bili Židovi. Ivanovo krštenje bilo je 
krštenje pokore. I to je bila novost; i sve je 
hrlilo k njemu. 

Ali nemojmo sad misliti daje Ivan, taj tako 
ozbiljni i strogi prorok znao samo predbaci- 
vati svojim suvremenicima njihove pogreške; 
znaoje on govoriti i o ljubavi prema bližnjemu 
i po tome je on također preteča Krista, uči- 
telja blagosti i pravednosti. »Tko ima dvije 
haljine (znak velikog blagostanja), neka podi- 
jeli s onim koji nema.« 

Obraćajući se sabiračima poreza, onima 
koje su Židovi nazivali carinicima i koji nisu 
bili na dobru glasu, govorio bi: »Ne utjerujte 
više nego što vam je određeno«. 

U stvari, čini se da su carinici prečesto, 
izgovarajući se na ovo ili ono, tražili na- 
doplate, često imaginarne takse i to sebi 
zadržavali. 

A vojnicima koji su dolazili iz radoznalosti 
da ga slušaju još je rekao: »Nikome ne činite 
nasilja, nikoga ne prijavljujte, i budite za- 
dovljni sa svojom plaćom«. Obraćao se čak i 
vojnicima koji nisu bili Židovi, možda su bili 
Rimljani, Rimljani su se brinuli za putove, za 
vodovode, za toplice, za kupališta i oni nisu 
predobili židovsku dušu. U toj specifičnoj 
zemlji nije se kovao novac s ljudskim likom 
(na primjer cezarovim), jer je to branila 
židovska religija. Židovi su mrzili i prezirali 

Rimljane kao skorojeviće. A Ivan, židovski 
prorok, dopuštao je njihovim vojnicima da ga 
slušaju i on im je govorio. No ono što im je 
govorio nije bilo novo: sve je to bilo sadržano 
u Mojsijevu Zakonu. 

Prorok... Samo prorok? Ne bi li on bio s&m 
Mesija? Tako se počelo posve tiho šaputati. 
Bila je u njemu neka čudna privlačnost. Nje- 
gova srdžba na one koji su bili neposlušni 
Zakonu bila je žestoka i strašna. Ali ljudi su 
ostajali i slušali ga; naslućivala se u njemu 
jedna volja koju nije moglo ništa slomiti. I 
narod ga je uvijek požudno slušao. Ipak, na- 
viještao je strašne nesreće, ne pazeći ni na 
položaj ni na običaje. »Tko vas samo upozori 
da bježite od skore srdžbe? Već je sjekira 
položena na korijen stablima: svako, dakle, 
stablo koje ne donosi dobra roda, sječe se i u 
oganj baca«. 

O Ivane! Sjeti se svih onih starih proroka, 
koji su se protivili nevjernim kraljevima. 
Koliki su od njih platili svoju smionost živo- 
tom jer su im rekli istinu? Pazi se. Čuvaj se! 

Ivan je usprkos svemu nastavio propovi- 
jedati i krštavati na Jordanu kod Bethabate. 
Ondje je, piše Daniel Rops, rijeka davala do- 
jam moći; voda je otvorila ždrijelo koje lomi 
površinu visoravni; bujna je tu vegetacija mi- 
moza, tamarinda, šikare divovske trske i 
paprati... Mrtvo more, nepomično, svjetluca 

katkad poput safira, a katkad poput kositra 
i doima se poput čarolije. Sunce nikad ne 
uspijeva potpunoma rastjerati maglu što leb- 
di nad tim vodama. U dolini vlada miris sum- 
pora i smole podsjećajući na dramu Sodome i 
Gomore...« podsjećajući ljude i na to da vatra 
koja se ne gasi i bol koji stvara opeklina čeka 
u podzemlju one koji drsko prkose Zakonu 
Božjem... Ljeti je ovdje neizdrživo; lako mo- 
guće da bude i do 45“. Zato je Ivan tu krstio 
samo zimi. 

Slušajući ga, neki su, dakle, mislili: »Ne bi 
li taj Ivan bio zapravo Mesija?« Ivan je to znao 
i svima govorio: »Ja vas, istina, vodom krstim. 
Ali dolazi jači od mene. Ja nisam dostojan 
odriješiti mu remenje na obući. On će vas 
krstiti Duhom Svetim i ognjem. U ruci mu 
vijača da pročisti gumno svoje i sabere žito u 
žitnicu svoju, a pljevu će spaliti ognjem 
neugasivim.« 

On nije bio Mesija. Hoće li, dakle, Mesija 
biti onaj koji dolazi s njim? 

ISUS I KRSTITELJ 


Isus je međutim bio u Galileji, svojoj zem- 
lji, svježoj, zelenoj, plodnoj, dok je Judeja 
naprotiv suha, tvrda, kamenita. Sišao je k 
Jordanu i zatražio od Ivana da ga krsti. Da li 
je u taj čas ovaj bio rasvijetljen Duhom 
Svetim? On se opre i povika: »Ti mene treba 
da krstiš, a ti — ti da k meni dolaziš?« »Pusti 
sada! Ta dolikuje nam da tako ispunimo svu 
pravednost«, odgovori mu Spasitelj. 

Sigurno, budući da nije imao nikakva gri- 
jeha, nije Isusu bilo potrebno nikakvo čiš- 
ćenje; no u tome kao i u brojnim propisima 
židovske vjere on se htio podvrći Zakonu, dati 
primjer. Tada Ivan popusti: Isus siđe u Jor- 
dan gdje ga Ivan krsti. U taj čas otvoriše se 
nebesa; svi sudionici, oni koji su se krstili 
prije i poslije Isusa, ugledaše Duha Svetoga 
gdje silazi nad Isusa u liku goluba, dok je glas 
s neba govorio: »Ovo je Sin moj, Ljubljeni! U 
njemu mi sva milina!« 

Svi začuše taj tajanstveni glas; Ivanovi 
učenici, oni koji su tamo bili privrženi kako 
bi se bolje okoristili njegovom poukom, bili su 
vrlo smeteni. 

Sutradan ista slika: Jordan pun vode; na 
njegovoj obali Ivan poučava svaki dan sve 
veće mnoštvo koje traži da ga krsti. Odjed- 


nom Preteča ugleda kako dolazi Isus pa 


naa 


Fi Ife3\b sau 


SA ZNE 





poviče: »Evo Jaganjca Božjega koji odnosi gri- 
jehe svijeta! To je onaj za koga rekoh: Za 
mnom dolazi čovjek koji je preda mnom, jer 
bijaše prije mene! Ja ga nisam poznavao, ali 
baš zato dođoh i krstim vodom da se on očituje 
Izraelu«. 

Onda nastavi: »Promatrao sam Duha gdje 
s neba silazi kao golub i ostaje na njemu. 
Njega ja nisam poznavao, ali onaj koji me 
posla vodom da krstim reče mi: "Na koga vidiš 
da Duh silazi i ostaje na njemu, to je onaj koji 
krsti Duhom Svetim". I ja sam to vidio i 
svjedočim: on je Sin Božji«. 

Taj prizor i ovaj govor zaista su neobični, 
zar ne? Možemo se i zapitati koliko su ti ljudi 
iz puka, bez velike naobrazbe, pastiri, pu- 
tujući trgovci — koliko su svi oni mogli razu- 
mijeti takav govor. No oni su bili Istočnjaci, 
žitelji zemlje u kojoj se rado upotrebljavaju 
usporedbe, simboli o kojima mi suvremeni 
Zapadnjaci nemamo ni pojma. A onda, sje- 
timo se da je židovski narod, usred svojih svih 
nesreća, svih muka, podjarmljen od tuđin- 
skih kraljeva i Rimljana, očekivao već 4000 
godina Onoga koji ga je trebao spasiti i 
(prema njegovoj ideji koja je bila kriva) učiniti 
ga Gospodarom svijeta. Jezik kojim je govorio 
Ivan činio im se jednostavan. Izrazom »Ja- 
ganjac Božji« često su se služili stari proroci 
čije su spise svi poznavali. Zašto taj čovjek, 

kojega je Ivan jučer krstio i nad kojeg je sišao 
golub, ne bi bio taj Jaganjac? 

Sutradan dođe Isus opet na obalu Jordana 
i Ivan ga navijesti na isti način: »Evo Jagan- 
jac Božji...« Cuvši tu rečenicu na kojoj je 
inzistirao Krstitelj, dvojica od njegovih uče- 
nika, Ivan i Andrija, ribari s Tiberijadskog 
jezera, ustadoše i pođoše za Isusom. Njih 
ćemo često naći u Evanđeljima; oni postadoše 
prvi apostoli. 

Jaganjac Božji... Kakvu je ideju budio taj 
čudni izraz kod jednog Židova? Ideju žrtve. 
Počevši od onoga zauvijek slavnog dana kad 
je izabrani narod ostavio Egipat nakon što je 
žrtvovao i blagovao vazmeno jagnje, tu život- 
inju, krotku i poslušnu, postala je ona simbol 
žrtve. To je bila životinja koju su Izraelci 
svake godine na Vazam donosili u Hram. 
Jagnje... žrtvuje ga se a ono se ne brani... 

Ivan gleda kako odlaze njegovi učenici; 
ništa ne poduzima da ih zadrži, jer je znao 
da je od sada njihovo mjesto uz Isusa. Ako je 
Ivan Krstitelj bio fanatik ispravnosti, čistoće, 
ako je bio žestok prema onima koji su prestu- 
pali Mojsijev Zakon, bio je on i veoma poni- 
zan. Naskoro reći će govoreći o Isusu: »On 
treba da raste, aja da se umanjujem!« Njegovi 
su učenici »rasli« napuštajući njega a pri- 
družujući se Isusu, Jaganjcu Božjem. 

Naskoro je počela žega — a ona je bila 
posebno nesnosna u dolini Jordana — Ivan 
pođe dalje da nastavi svoje poslanje i svoje 
krštavanje. Bilo je to kod Sakima, oko 30 
kilometara južno od jezera Tiberijadskog; tu 
je bilo prilično svježe i bilo je u obilju čiste 
vode. Tu se razvila jednoga dana velika 
diskusija između Židova i Ivanovih učenika o 

čišćenjima. Zakon ih je Mojsijev umnažao, jer 
su brojne bile prilike da se čovjek onečisti: na 
primjer, nikada ne bi jedan Židov ušao u kuću 
kojeg Rimljanina a da se zatim ne očisti; isto 
tako ako bi dotaknuo leš, ili neke životinje, 
kao na primjer svinje; u nekim slučajevima 
trebalo je čak oprati i odjeću; no ta su čišćenja 
bila sasvim izvanjska, nisu čistila dušu ni 
srce, koji nisu u tome imali nikakva dijela. 
Ivanovi učenici dođoše da potraže svoga uči- 
telja i rekoše mu: 

»Onaj koji s tobom bijaše s onu stranu 
Jordana i za koga si ti svjedočio —on eno krsti, 
i svi hrle k njemu!« 

Ta novost ne uzbudi Preteču: on mirno 
odgovori učenicima koji su bili jako uzbuđeni 
i pogođeni: »Nitko ne može sebi ništa pri- 
grabiti što mu nije dano s neba. Tko ima 
zaručnicu, zaručnik je. A prijatelj zaručni- 
kov, koji stoji uza nj i sluša ga, klikće od 
radosti na glas zaručnikov. Ta se moja radost 
upravo ispunila. On treba da raste, a ja da se 
umanjujem«. 

Prijatelj zaručnikov, za vrijeme svadbe, 
bio je zaista prijatelj u smislu kako mi 
shvaćamo taj izraz. Zato je on predsjedavao 
svim ceremonijama i svečanostima. Naravno 
da se samo zaručnik bavio zaručnicom; ali 
njegov radosni glas bio je dovoljan da 
obraduje zaručnikova vjernog prjatelja. Tako 

ge Ivan Krstitelj radovao na samu pomisao da 
će odsada Isusov glas odzvanjati svijetom. 

Ivan je naznačio, tako govoreći, da je za- 
počela Isusova misija i da će se ona sve više 
povećavati; naprotiv njegova završava i to na 
posebno tragičan način. 

-o00- 

Rimljani, ti »skorojevići«, pobjednici svi- 
jeta bili su nametnuli Židovima kao kralja 
čovjeka berberskog porijekla, Heroda veli- 
kog, koji je bio dosta okrutan. Kad on umre, 
naslijedi ga njegov sin Arhelej. August ga 
skine 6. godine poslije Krista i posla ga u 
progonstvo. 

Rimljani tada razdijeliše kraljevstvo He- 
rodovo na četiri dijela: postalo je tetrarhija, 
gdje su vladala četiri kralja. Augustovom 
voljom postade Herod Antipa kralj Galileje, 
bolje reći tetrarh. 

O njemu ćemo odsad govoriti. Ne treba 
miješati Heroda Antipu s onim Herodom koji 
je pun užasa zbog Isusova rođenja dao poubi- 
jati nevinu dječicu. Herod Antipa je bio nje- 
gov sin; njega vidimo u Jeruzalemu za 
vrijeme Isusove muke. Bio je vrlo bogat, imao 
je vojsku, dvorane, volio je gozbe i svečanosti. 
Sagradio si je veličanstvenu prijestolnicu na 
Tiberijadskom jezeru i nazvao je Tiberijada u 
čast cara Tiberija. Njegov brat Filip imao je 

»Cezareju Filipovu« na istoku od ušća Jor- 
dana. Isus je kao dijete bio podanik Herodov; 
više je puta prolazio preko područja Filipova. 

Herod je bio čovjek uživanja; vodio je lago- 
dan život usred raskoša i svečanosti. Kad bi 
bilo samo to! No on je otpustio svoju ženu i 
oženio se Herodijadom, ženom jednoga svoga 
brata; na očigled svega svijeta živio je s njom 
i ona je bila uza nj kod svečanosti. Takvo 
ponašanje bilo je za Židove odvratan zločin, 
jedan od najvećih grijeha. Ivan, budući da je 
došao navijestiti Jaganjca Božjeg i propovi- 
jedati pokoru ne obazirući se na položaj onih 
kojima se obraćao, usta protiv Heroda. Ne- 
prestance, na sva usta predbacivao je kralju 
njegovo ponašanje, uzmeniravao ga svojim 
prokletstvom. Herod, prilično slaba karak- 
tera, bojao ga se. Plašio se toga strašnog 
proroka; ali u isto vrijeme divio mu se i volio 
ga je slušati, usprkos predbacivanjima što su 
po njemu pljuštala. Ivan je nastavljao pro- 
povijedati u zgodno i nezgodno vrijeme, neu- 
morno, uzdignute glave. Herodijada je prema 
tom smionom čovjeku osjećala samo mržnju; 
neprestance je od Heroda tražila njegovu 
smrt, ali Herod nije popuštao. Treba reći da 
se je pribojavao srdžbe naroda koji je volio 
slušati Ivana. 

Konačno ga baci u tamnicu u tvrđavi Ma- 
herontu daleko od Jeruzalema, na rubu pu- 

stinje. Neumorni je, dakle, propovjednik bio 
potpuno osamljen, okovan lancima... Ipak, 
čuo je odjeke onoga što se zbivalo; mogao je 
primiti posjete svojih učenika, svojih štova- 
telja. Tako je bio obaviješten o svemu što se 
događalo. Bilo mu je poznato da je Isus za- 
počeo svoje poslanje, znao je što je govorio, što 
je propovijedao. Iskoristio je činjenicu što su 
mu učenici bili na slobodi, pa je poslao neke 
od njih k Isusu... Sigurno, Ivan mora da je 
sav treptio od nade čuvši za djela onoga koga 
je krstio; pozdravio ga je kao Jaganjca Božjeg; 
ipak je htio doći do još veće sigurnosti: da li je 
on zaista Poslani? 

Učenici naskoro dođoše k Isusu i zapitaše 
ga: »Rabbi (Učitelju), Ivan Krstitelj te pita, 
jesi li ti zaista onaj koji treba doći ili drugoga 
da čekamo?« 

Kakva tjeskoba u čekanju odgovora! Hoće 
li reći da, i proglasiti se Spasiteljem Izraela? 
Isus odgovori neizravno: »Pođite i javite Iva- 
nu što ste vidjeli i čuli: Slijepi progledaju, 
hromi hode, gubavi se čiste, gluhi čuju, mrtvi 
ustaju, siromasima se naviješta Evanđelje. 
Blago onom tko se ne sablazni nada mnom«. 

Nije rekao da. A nije ni zanijekao. No to je 
bilo dovoljno: učenici shvatiše. Poznavali su 
proroštvo predaka; najveći među njima, 
Izaija, napisao je: »Vaši će mrtvi uskrsnuti... 
I čut će u onaj dan gluhi riječi Knjige; os- 

lobođene od mraka oči će slijepih vidjeti... 
Tad će hromi skakati kao jelen, njem&kov će 
jezik klicati«. Ono što je Izaija prorekao, to 
Isus ostvaruje. Dakle ne treba čekati dru- 
goga. 

Učenici potreseni i radosni vratiše se k 
Ivanu. Gledajući ih kako odlaze, reče Isus 
mnoštvu koje ga je okruživalo (sjetite se da se 
u Judeji najviše živjelo vani, uvijek u lovu na 
novosti): »Sto ste izašli u pustanju gledati? 
Trsku koju vjetar ljulja? Ili što ste izašli vid- 
jeti: Čovjeka u mekušaste haljine odjevena? 

Eno, oni u sjajnoj odjeći i raskošju po kra- 
ljevskim su dvorovima. Ili što ste izašli vid- 
jeti? Proroka? Uistinu, kažem van, i više nego 
proroka! On je onaj o kome je pisano: "Evo 
šaljem glasnika svoga pred licem tvojim, da 
pripravi put pred tobom'. Kažem vam: među 
rođenima od žene nitko nije veći od Ivana... 
Uistinu, svi proroci i Zakon prorokovahu do 
Ivana. Zapravo, ako hoćete: on je Ilija koji ima 
doći. Tko ima uši, neka čuje!« 

Do Ivana Zakon i proroci navješćivali su 
budućnost; odsad je ta budućnost sadašnjost: 
proročanstva nadahnutih ljudi počela su se 
ispunjavati. 

Ilija je bio veliki prorok u Izraelu; vjeruje 
se da nije umro, nego da je uznesen na nebo 
u ognjenim kolima i da će opet doći na 
svršetku svijeta. Ivan je došao poravnati 

putove pred Kristom, poravnati, ali ne u ma- 
terijalnom smislu, nego u duhovnom, pri- 
pravljajući duhove da čuju njegov nauk. 

MAHERONT 


Rekli smo da je Herod bio tetrarh Galileje. 
Smatrao se kraljem... kraljem koji je ponizno 
podložan Rimljanima i samo zahvaljujući nji- 
ma kraljuje. Ako njegova vlast nije bila ne 
znam što, zato mu je život bio raskošan, pravi 
život istočnjačkog monarha. Imao je svoje 
palače, dragocjeni namještaj, bogato snab- 
djeven stol, među ostalim i istočnjačko vino 
koje lako udara u glavu. Oko njega se vrzmalo 
mnoštvo službenika, dvorjanci su drhtali 
pred njegovim i najmanjim hirom; vojska 
robova žurila se da obavi najrazličitije pos- 
love; imao je svoju gardu, svoje vojnike. 
Herodijada je opet imala jato žena i pratilica 
u svojoj službi; u konjušnici bili su joj uvijek 
na raspolaganju sjajni konji s veličanstvenim 
kolima obloženim zlatnim i srebrnim ploči- 
cama. Na jednu Herodovu riječ mogle su 
padati glave: sjetimo se samo njegova oca i 
pokolja nevine dječice. On je bio apsolutni 
vladar... no veoma odani podanik rimskog 
cara. Nadgledao ga je jedan prokurator koji 
je predstavljao rimsku državu. Ovaj je uosta- 

lom bio veoma uljudan u svojim odnosima s 
»gospodarom zemlje«. Uostalom, Rimljani su 
na isti način prezirali Židove kao i Židovi 
Rimljene. 

U proljeće 30. ili 31. godine vratio se Herod 
iz Rima gdje je boravio kod cara Tiberija 
(možda prije u Caprima, gdje je Tiberije 
liječio svoju neurasteniju — slabost živaca). 
Što je ondje htio Herod? Herodijadin brat a 
njegov nećak Agripa u to je vrijeme iznenada 
bio zatočen u jednoj tvrđavi u Aziji... Da lije 
Herod Antipa išao tužakati Pilata pred go- 
spodarom svijeta? Ne znamo. U svakom slu- 
čaju žurio se natrag u Palestinu k Herodijadi, 
toj princezi zbog koje ga je Ivan progonio 
krajnjom žestinom: »Ne smiješ imati ženu 
svoga brata!« Herod je drhtao, ali nije na- 
puštao Herodijadu. Nije sigurno spadao me- 
đu one koji su upoznavši svoje grijehe, molili 
da budu krštenjem od njih očišćeni. Njegova 
srdžba na Ivana sve se više zaoštravala. A 
onda, kao pravi istočnjački kraljević, bojao se 
da ne bi Ivan svojim uplivom kod naroda 
preuzeo političku ulogu. Dade ga dakle uhititi 
i zatvoriti u tvrđavu Maheront. U isto vri- 
jeme, budući da je bio slaba karaktera, zbog 
poštovanja, sumnje i straha naredio je da ga 
nadziru... Ivan je od sada bio nemoćan. 

A Herodijada nije predavala oružje; ona je 
imala energije za dvojicu. Njezina mržnja na 

Krstitelja upravo je divljala: Ivan ju je uvri- 
jedio, ona je zahtijevala osvetu. Herod je želio 
svidjeti se njoj, ali u isto vrijeme i poštedjeti 
Ivana. To nije bilo moguće. 

Ivan je bio već nekoliko mjeseci u zatvoru 
kad je Herod otišao u Mezopotamiju s Viteli- 
jem. Tiberije je smatrao pametnim da sklopi 
savez s Medijanskim kraljem Atabanom; 
stoga je poslao Vitelija s brojnim i sjajnim 
poslanstvom. Herod je zapravo bio tamo da 
uhodi u carevo ime poslanika. On je to učinio 
veoma dobro i tako stekao Tiberijevo povjer- 
enje i Vitelijevu ledenu mržnju. Na dan pot- 
pisivanja saveza priredio je gozbu punu 
istočnjačkog sjaja u paviljnu sagrađenom us- 
red Eufrata. Zatim krene natrag u Palestinu. 


Put (čovjek se ne usuđuje reći cesta) ga je 
vodio preko Maheronta. Ta se tvrđava nala- 
zila na nabatejskoj granici. Bilo je to divlje 
mjesto, neprijazna pustinja. Tvrđava, sagra- 
đena na vrhu brežuljka dominirala je za 150 
metara najmanje nad ostalim zgradama. Tu 
se zaustavio razbludni i mekušasti kralj sa 
svim svojim dvorom i vojskom. Herodijada, 
koja nije putovala u Mezopotamiju, došla je 
pred kralja u Maheront na proslavu tetrar- 
hova rođenja. Povela je sa sobom svoju kćer 
iz prvog braka, Salomu i žurno pripravljala 
prijem. 


36 


Konačno je povorka s velikim sjajem ušla 
u grad; srebrne trube ječale su na čistom 
zraku Istoka; robovi, raja, radili su nekoliko 
dana da »poravnaju gospodinu putove«... ali 
zemaljskom vladaru što nije imalo nikakve 
veze s onim nebeskim. Herod se vozio u ras- 
košnim kolima, obučen u bogatu odjeću s 
purpurnim plaštem na ramenima, s krunom 
na glavi; nije gledao ni lijevo ni desno, pun 
prezira za prosti puk koji je do sada toliko za 
njega radio; mnogo više pazio je na drndanje 
koje nije moglo izostati kod tako brzih radova 
na putu. Za njim su jahali vitezovi čiji su konji 
dizali oblake prašine. Pozdravljalo ga je kli- 
canje... ne baš iskreno. On je prolazio rav- 
nodušno posred svih. 

Siđe na ulazu u tvrđavu gdje ga je čekala 
Herodijada, otmjeno ukrašena laganim veli- 
ma od muselina. Lice joj je bilo znalački 
našminkano da sakrije prve bore. Sva nas- 
miješena i užurbana klekne pred svoga muža. 

Sutradan sakupiše se svi poglavice i veli- 
kaši mezopotamski na svečanoj gozbi oko 
Heroda i Herodijade. Izmjenjivala su se jela; 
opojna istočnjačka vina punila su bez pre- 
stanka bogato cizelirane čaše; opojni mirisi 
sagorijevali su u posudicama. Usred ogromne 
dvorane uleti roj mladih plesačica, lakih, be- 
sprijekorno dražesnih. Skakutale su na vrš- 
cima prstiju nepogrešivo praveći znalačke 

figure, ne potipljući se ni malo... Nakon prvog 
plesa postaviše se u polukrug oko jedne od 
njih... Herodijada koja je sjedila pored He- 
roda šapne mu posve tiho: »Vidiš, to je moja 
kći, Saloma. Ona će sad plesati pred tobom, 
za tebe!« 


I Saloma zaplesa; njezino tijelo savijalo se 
na sve strane; izvrtala je glavu podižući pre- 
ma kralju svoje krupne crne oči čeznutljiva 
pogleda pojačana šminkom; njezina divna ko- 
sa lepršala je po ramenima; trostruka kruna 
ukrašena draguljima pokrivala je njezinu 
dražesnu glavu. Crvene usne nisu se smi- 
ješile; njezino je lice bilo kao skamenjeno u 
promatranju nečega što nitko nije vidio, dok 
su joj hitre noge crtale najljepše figure... Ko- 
načano nakon posljednjeg zaleta spusti se na 
pod u oblaku muselina. Pljesak provali sa 
svih strana. Herodijada je potajno trijumfi- 
rala. 

Zato vrijeme u podzemlju Maheronta Ivan 
okovan lancima molio je u tišini i nije se 
obmanjivao o svojoj sudbini. 

Herod pijan od azijskog vina i miomirisa 
pojuri prema posve mladoj djevojci (nije joj 
bilo ni petnaest godina) koja se gipko dizala, 
kao ne brinući se za beskrajni napor što ga je 
upravo podnijela. Herod se oduševljen prigne 
nad nju. 

— Zatraži od mene što god hoćeš, i dat ću 
ti, pa bilo to i pola moga kraljevstva! 

Saloma ne odgovori odmah; što da zaište? 
Pođe upitati majku. Herodijada shvati da joj 
se primiče pobjeda. 

— Zaišti glavu Ivana Krstitelja! odgovori. 

Da li je Saloma mrzila Ivana kao i njezina 
majka? U svakom slučaju bila je tipično 
istočnjački ravnodušna za čovjeka iz puka. 
Približi se k Herodu; ne treba mu ostaviti 
vremena da promijeni mišljenje i da opozove 
svoju riječ. Smiono mu reče: 

— Gospodine, ono što ja želim jest da mi 
dadneš na srebrnom pladnju glavu Ivana 
Krstitelja! 

... U tamnici Ivan je mislio na Onoga koji 
raste dok se on umanjuje. 


Teška tišina pade poput ledena plašta na 
dvoranu. Herod je bio poražen; ali zakleo se, 
zakleo se pred svim sustolnicima što su oko 
njega; plesačici što ga je očarala nije htio 
odbiti ono što ga je molila. Odmah dade na- 
redbu stražaru da ode u tamnicu i odrubi 
Ivanu glavu te da je donese. 


Poslušni stražar, ravnodušan bez sumnje 
ode u podrum gdje je prorok ležao u lancima 
i gdje se već od ushićenja pripravljao na smrt. 
Konačno je Ivan sišao — nestao — a Isus će se 
uspeti poput munje... Stražar mu odsječe 

glavu, stavi je na pladanj i odnese Salomi koja 
je bila još uz Heroda. 

Među mnogim slikama jedna prikazuje 
Salomu kako donosi taj trofej svojoj majci: s 
užasom je odvratila oči od krvave glave, ci- 
jene njezina plesa, ali ona stupa nepokole- 
bivo. Kažu (toga nema u Evanđelju, nego u 
spisima svetog Jeronima) da je Herodijada, 
ta pokvarena žena, probila bodežom jezik koji 
juje povrijedio. Mnogi su umjetnici prikazali 
taj prizor. 

Ivanovi učenici doznaše odmah za pogibiju 
svoga Učitelja pa dođoše u tamnicu i zaiskaše 
njegovo tijelo da ga sahrane; to su bez po- 
teškoće postigli jer je to pravo zakon do- 
puštao. Vidjet ćemo tako da je i Josip iz 
Arimateje dobio od Pilata Isusovo tijelo da ga 
položi u grob. 

Ivanovo je posljednje bilo završeno. Nje- 
gova je žrtva bila svršena. Prolio je svoju krv 
za istinu, za pravdu, dakle za Krista. On je 
zaista mučenik — martyros u kršćanskom 
smislu riječi. Što će se sad dogoditi? 

A Isus se uspinjao; njegov nauk bio je u 
punom razvoju; mnoštvo je hrlilo k njemu. 
Glas o njegovu nauku i o njegovim čudesima 
dopro je u više navrata do Herodovih ušiju i 
to ga je duboko uzbudilo. Neki su govorili: »To 
je Ivan koji je uskrsnuo od mrtvih; zato ima 
moć da čini čudesa«. Drugi opet: »To je Ilija«. 

Treći: »To je neki prorok poput onih iz davnih 
vremena«. 

Herod je bio vrlo potresen i razmišljao je o 
svemu što se odnosilo na Isusa pa reče bez 
krzmanja: 

»To je Ivan koga sam dao pogubiti; us- 
krsnuo je!« 

Mučio ga je strah, ali ne kajanje: taj osjećaj 
nije poznavao. A mi znamo da Ivan nije 
uskrsnuo i da je konačno počinuo snom 
pravednika. 

Kad je Isus saznao da je smaknut Preteča, 
otplovio je barkom na samotno mjesto... A od 
toga časa on se uspinjao, uspinjao, nepre- 
stano uspinjao i privlačio pažnju sviju. 

IVAN KRSTITELJ MEĐU NAMA 


— Dodatak hrvatskom izdanju — 


Ivan Krstitelj je svetac kojeg nam je sam 
Isus stavio za uzor, pohvalivši ga pred 
mnoštvom naroda: »Što ste izišli gledati u 
pustinju? Trsku koju vjetar njiše? Ili što ste 
izišli gledati? Čovjeka u meke haljine obu- 
čena? Ali ljudi što se oblače u sjajno odijelo i 
žive u raskoši borave u kraljevskim dvo- 
rovima. Pa što ste izišli gledati? Proroka? Da, 
kažem vam, i više nego protoka! On je onaj o 
kome je pisano: "Evo glasnika svoga pred 
licem ti šaljem da pripravi put pred tobom. 
Velim vam, nije nitko između rođenih od žene 
veći od Ivana« (Lk 7,24-28). 

Nije stoga neobično da se štovanje Ivana 
Krstitelja kao sveca i velikog Božjeg ugod- 
nika proširilo po cijelom kršćanskom svijetu. 
»Sveti Ivan Krstitelj — kao kršćanski svetac — 
ima poslije Bogorodice najviše blagdana u 
liturgiji istočne i zapadne Crkve. Uz blagdan 
njegova rođenja (24. VI) vezuju se kod nas 
predkršćanski kultni običaji, krijesovi. Pod 

njegovim su imenom i pod njegovom zaštitom 
mnoge bratovštine, mnoge crkve, mnoge krs- 
tionice i znameniti redovi (johaniti, ivanovci 
— rodski vitezovi, malteški red). 

Zbog mnogolikih asocijacija (ikonograf- 
skih i hagiografskih) sv. Ivan Krstitelj postao 
je zaštitnikom: krojača, kožara, krznara, vu- 
nara, remenara, gostioničara, nožara i bru- 
sača, utamničenika, osuđenih na smrt, pje- 
vača i glazbenika. On je —u pučkoj pobožnosti 
veliki zaštitnik izvora voda« (Leksikon ik- 
onografije, 282). 

Umjetnici na različite načine prikazuju lik 
Ivana Krstitelja. Najčešće je prikazan kao 
»isposnik, mršav, opaljene kože, razbarušene 
brade i kose, odjeven u haljinu od devine 
kože, opasan remenom, bos« (Leksikon ik- 


stog Heba 282). 
tovanje sv. Ivana Krstitelja ima značajno 
mjesto i u našem narodu. U njegovu čast 
izgrađene su mnoge crkve, kapele, oltari... 
Brojna su hodočasnička mjesta gdje se na 
posebni način štuje sv. Ivan. Tu se narod u 
velikom broju okuplja oko velikog Božjeg 
ugodnika moleći za njegov zagovor kod Boga. 
Mnogi vjernici, potaknuti Ivanovim primje- 
rom, čine pokoru te se raskajani i obnovljeni 
vraćaju svojim kućama. 

Najveće svetište sv. Ivana Krstitelja u nas 
jest ono u Podmilačju. O blagdanu rođenja sv. 

Ivana tu se skupi do sto tisuća Ivanovih 
štovatelja sa svih strana domovine i iz ino- 
zemstva. Uoči toga blagdana kolone vozila 
svih vrsta voze brojne putnike prema Pod- 

Glavni ulaz bivše crkve sv. Ive u Podmilačju 


milačju, gdje je podignuta znamenita crkva u 
čast sv. Ivana Krstitelja. Uz crkvu je uređen 
velik otvoren prostor na kojem se obavlja 
bogoslužje koje predvode oci franjevci uz sud- 
jelovanje velikog mnoštva vjernika-hodočas- 
nika. Tko samo jednom pohodi to svetište o 
blagdanu rođenja sv. Ivana ponijet će u sebi 
neizbrisive dojmove o vjeri, pokori i odanosti 
našeg naroda. 

»Iz takvog zanosa i oduševljenja koje Bog 
neprestano budi i podržava u dušama vjer- 
nika nastaju zavjeti — čvrsta obećanja kojima 
se vjernici obavezuju dragovoljno učiniti po- 
sebno dobro djelo: molitva, post, pokora, pok- 
orničko hodočašće, davanje milostinje, poma- 
ganje siromaha i bolesnika, izmirenje i us- 
postavljanje prijateljstva s protivnikom, na- 
puštanje grešnog života i povratak pravom 
vjerskom životu, vraćanje napuštenoj obitelji, 
odricanje od pića i nastojanje oko mira i zado- 
voljstva u obitelji« 

(Podmilačje, 86). 


U novije vrijeme poprima sve veći značaj i 
novootvoreno svetište sv. Ivana Krstitelja u 
Pisku kod Đakova. Oko novosagrađene crkve 
sv. Ivana okuplja se na dan 24. lipnja svake 
godine sve više hodočasnika. Okupljaju se 
vjernici ponajviše iz Đakova i okolice ali do- 
laze i drugi iz udaljenijih područja. Toga dana 

oblikuje se gotovo spontana procesija od Đak- 
ova do crkve sv. Ivana, udaljene od Đakova 
svega tri kilometra. U bogoslužju toga dana 
zauzima središnje mjesto misa za bolesnike. 





Crkva sv. Ivana u Pisku kod Đakova 


LITANIJE SVETOG IVANA 
KRSTITELJA 


Gospodine, smiluj se 
Gospodine, smiluj se. 
Kriste, smiluj se. 
Kriste, smiluj se. 
Gospodine, smiluj se. 
Gospodine, smiluj se. 


Sveta Marijo, 
Sveta Bogorodice, 
Sveta Djevo djevica, 


Svi sveti anđeli i arkanđeli, 

Svi sveti patrijarsi i proroci, 

Svi sveti apostoli i učenici Gospodnji, 
Svi sveti mučenici 

Svi sveci i svetice Božje, 


Sveti Ivane Krstitelju, 

Sveti Ivane, od anđela 
Gabrijela naviješteni, 

Sveti Ivane, od Boga poslani, 

Sveti Ivane, pretečo Kristov, 

Sveti Ivane, krstitelju Kristov, 

Sveti Ivane, Božji ugodniče, 

Sveti Ivane, veliki isposniče 

Sveti Ivane, vatro Božje ljubavi, 

Sveti Ivane, radosti neba i zemlje, 

Sveti Ivane, putokaze vječnoga života, 
Sveti Ivane, uzore svetosti, 

Sveti Ivane, veliko blago naše na nebu, 
Sveti Ivane, ljubitelju naših duša, 

Sveti Ivane, utjeho naših srdaca, 

Sveti Ivane, ljubavi naša, 

Sveti Ivane, nadanje naše, 

Sveti Ivane, okrepo i jakosti naša, 

Sveti Ivane, pomoćniče u našoj slabosti, 
Sveti Ivane, utjeho u našoj nemoći, 
Sveti Ivane, moćni zagovorniče kod Boga, 

Kriste, čuj nas, 
Kriste, čuj nas, 
Kriste, usliši nas, 
Kriste, usliši nas, 


Pomolimo se! 

Gospodine, ojači u nama vjeru kojom je 
sveti Ivan iskreno svjedočio za Krista. Nje- 
govim zagovorom podaj da dostojno živimo 
Kristovo evanđelje i surađujemo na širenju 
evanđeoske vjere. Po Kristu Gospodinu na- 
šemu. Amen. 

Dopada nam se osoba koja se zalaže za 
temeljitu promjenu svega što ne valja, za 
izgradnju boljeg i ljepšeg svijeta. Divimo 
se velikanima iz prošlosti koji su riječju i 
djelom to ostvarili i tako upisani u stra- 
nice povijesti kao orijaši čovječanstva. 

Crkva nam posebno u adventskom 
vremenu predočuje upravo jedan takav 
lik koji je odlučno u svom vremenu i 
prostoru protresao sve što je dotrajalo, 
učmalo u čovijeku i društvu kako bi ljud- 
sko srce otvorio novini koja osvježava, 
novini koja dolazi po Kristu. Taj veliki 
prorok, na čija usta i Crkva proriče u vri- 
jeme došašća, jest Ivan Krstitelj, Isusov 
preteča. 

Ova knjižica želi osvijetliti lik tog 
velikog Božijeg ugodnika i njegovo 
proročko i mučeničko ostvarenje te tako 
pripomoći svim kršćanima da vjernije 
slijede njegov poziv u današnjem vre- 
menu, da otvorena i pripravna srca prime 
Isusovu milost i spasenje. 

